Turinys

# Dokumentas

Hipersaito dialogo lango kortelėje Dokumentas galima taisyti hipersaitus į dokumentus ar konkrečias dokumentų vietas.

Jei norite tai atlikti…

Standartinėje mygtukų juostoje spustelėkite mygtuką Hipersaitas, tada – Dokumentas.

## Dokumentas

### Kelias

Įveskite hipersaitu norimo atverti failo URL adresą. Jei nenurodysite paskirties kadro, failas bus atvertas veikiamojo dokumento lange arba kadre.

If the URL refers to a folder, the standard file manager in your operating system opens showing the contents of the specified folder.

### Atverti failą

Atveriamas dialogo langas, kuriame galima parinkti failą.

## Paskirties taškas dokumente

### Paskirtis

Čia nustatoma hipersaito rodoma paskirties vieta dokumente, kuris nurodytas lauke Kelias.

### Paskirties taškas dokumente

Atveriamas paskirties taško dokumente dialogo langas.

### URL adresas

Čia rodomas URL adresas, sudarytas iš laukų Kelias ir Paskirtis reikšmių.

### Kitos nuostatos

#### Kadras

Įveskite arba iš sąrašo parinkite kadrą, kuriame turi būti atveriamas hipersaito rodomas failas. Jei šį lauką paliksite tuščią, susietas failas bus atveriamas veikiamajame naršyklės lange.

#### Forma

Nustatoma, ar hipersaitas įterpiamas kaip tekstas, ar kaip mygtukas.

#### Įvykiai

Atveriamas makrokomandų priskyrimo dialogo langas, kuriame įvykiams „pelės žymeklis virš objekto“ ar „hipersaito aktyvinimas“ galima priskirti atskirus programinius kodus.

#### Tekstas

Nurodomas matomas hipersaito tekstas arba mygtuko etiketė.

#### Pavadinimas

Čia galima įvesti hipersaito pavadinimą. „LibreOffice“ programa jį įterps kaip gairės NAME reikšmę.